CELEX: 32004R1850
Language: el
Date: 2004-10-25 00:00:00
Title: Κανονισμός (ΕΚ) αριθ. 1850/2004 της Επιτροπής, της 25ης Οκτωρβίου 2004, για την τροποποίηση του κανονισμού (ΕΚ) αριθ. 1117/2004 σχετικά με τον καθορισμό των ισοτιμιών που ισχύουν για το έτος 2004 σε ορισμένες άμεσες ενισχύσεις και μέτρα διαρθρωτικού ή περιβαλλοντικού χαρακτήρα στην Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία

26.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 323/5
            
         
      ΚΑΝΟΝΙΣΜΌΣ (ΕΚ) αριθ. 1850/2004 ΤΗΣ ΕΠΙΤΡΟΠΉΣ
   
   της 25ης Οκτωρβίου 2004
   για την τροποποίηση του κανονισμού (ΕΚ) αριθ. 1117/2004 σχετικά με τον καθορισμό των ισοτιμιών που ισχύουν για το έτος 2004 σε ορισμένες άμεσες ενισχύσεις και μέτρα διαρθρωτικού ή περιβαλλοντικού χαρακτήρα στην Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 751/2004 της Επιτροπής, της 22ας Απριλίου 2004, σχετικά με τον καθορισμό ορισμένων γενεσιουργών αιτιών της ισοτιμίας για το έτος 2004 για την Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία λόγω της προσχώρησής τους στην Ευρωπαϊκή Ένωση (1), και ιδίως το άρθρο 1 δεύτερο εδάφιο,
   Εκτιμώντας τα ακόλουθα:
   
               (1)
            
            
               Η ισοτιμία που περιλαμβάνεται στο παράρτημα του κανονισμού (ΕΚ) αριθ. 1117/2004 της Επιτροπής (2), εφαρμόζεται στα καθεστώτα ενίσχυσης για τα οποία η γενεσιουργός αιτία της ισοτιμίας στα εν λόγω κράτη μέλη είναι η 1η Μαΐου 2004, σύμφωνα με τον κανονισμό (ΕΚ) αριθ. 751/2004 της Επιτροπής.
            
         
               (2)
            
            
               Σύμφωνα με την τροποποίηση του κανονισμού (ΕΚ) αριθ. 751/2004 από τον κανονισμό (ΕΚ) αριθ. 1843/2004 η γενεσιουργός αιτία της ισοτιμίας που εφαρμόζεται για το έτος 2004 στην Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία όσον αφορά τη μετατροπή σε εθνικό νόμισμα της στρεμματικής ενίσχυσης για τους καρπούς με κέλυφος που προβλέπεται στον τίτλο IV κεφάλαιο 4 του κανονισμού (ΕΚ) αριθ. 1782/2003 του Συμβουλίου (3), για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς καθώς και για την τροποποίηση ορισμένων κανονισμών, είναι η ημερομηνία έναρξης ισχύος της συνθήκης προσχώρησης του 2003.
            
         
               (3)
            
            
               Ο κανονισμός (ΕΚ) αριθ. 1117/2004 δεν αναφέρεται στη στρεμματική ενίσχυση για τους καρπούς με κέλυφος που προβλέπεται στον τίτλο IV κεφάλαιο 4 του κανονισμού (ΕΚ) αριθ. 1782/2003. Πρέπει ωστόσο να προβλεφθεί ότι οι ισοτιμίες που καθορίζονται στο παράρτημα του εν λόγω κανονισμού εφαρμόζονται επίσης στη στρεμματική ενίσχυση για τους καρπούς με κέλυφος.
            
         
               (4)
            
            
               Ως εκ τούτου, πρέπει να τροποποιηθεί ο κανονισμός (ΕΚ) αριθ. 1117/2004,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 πρώτο εδάφιο του κανονισμού (ΕΚ) αριθ. 1117/2004, προστίθεται το ακόλουθο στοιχείο ε):
   
               «ε)
            
            
               στρεμματική ενίσχυση για τους καρπούς με κέλυφος που προβλέπεται στον τίτλο IV κεφάλαιο 4 του κανονισμού (ΕΚ) αριθ. 1782/2003.»
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Οκτωβρίου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 118 της 23.4.2004, σ. 19· κανονισμός όπως τροποποιήθηκε τελευταία από τον κανονισμό (ΕΚ) αριθ. 1843/2004 (ΕΕ L 322 της 23.10.2004, σ. 10).
   
      (2)  ΕΕ L 217 της 17.6.2004, σ. 8.
   
      (3)  ΕΕ L 270 της 21.10.2003, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 864/2004 (ΕΕ L 161 της 30.4.2004, σ. 48).